Suchinthana/ta-wikipedia huggingface dataset:
பாக்கித்தான் தெகுரீக்கே இன்சாபு

பாக்கித்தான் தெஹரீக்-எ-இன்சாஃப், பரவலாக ஆங்கில எழுத்துச் சுருக்கமான பிடிஐ, (Pakistan Tehreek-e-Insaf, ; பாக்கித்தான் நீதிக்கான இயக்கம்) முன்னாள் பாக்கிதானிய துடுப்பாட்டத் தலைவரும்  நன்கொடையாளருமான  இம்ரான் கானால் நிறுவப்பட்ட நடுமையான தேசியவாத, சமூகவாத அரசியல் கட்சி ஆகும்.  சமத்துவ, நவீன இசுலாமிய மக்களாட்சியிலமைந்த நலவாழ்வு அரசுக்காகப் போராடும் இக்கட்சி இருப்பு அமைப்பிற்கு எதிரான இயக்கமாகும்.  பாக்கித்தானில் மிக விரைவாக வளர்ந்துவரும் கட்சியாக இது உள்ளது. பாக்கித்தான் அரசியலில் குடும்ப வாரிசுகளால் இயக்கப்படாத ஒரே கட்சியாக  இது விளங்குகிறது. பாக்கித்தானிலும் உலகளவிலும்  10 மில்லியனுக்கும் மேற்பட்ட உறுப்பினர்களைக் கொண்டிருக்கும் இக்கட்சி உறுப்பினர்களின் எண்ணிக்கைப்படி பாக்கித்தானின் மிகப்பெரும் கட்சியாக கருதப்படுகிறது. 2013இல் நடந்த தேர்தல் முடிவுகளின்படி  பிடிஐ  மூன்றாவது பெரிய கட்சியாக உள்ளது. மாநிலங்களில் பஞ்சாபிலும் கராச்சியிலும் இரண்டாவது பெரிய கட்சியாகவும் வடமேற்கு எல்லைப்புற மாகாணத்தில் முதன்மைக் கட்சியாகவும் விளங்குகிறது. தேர்தல் நாளன்று 7.5 மில்லியன் மக்கள் வாக்களித்திருந்தனர். வடமேற்கு எல்லைப்புற மாகாணத்தின் கூட்டணி அரசில் முதன்மை பெற்றுள்ளது.

மேற்சான்றுகள் 

பாக்கித்தான் அரசியல்
சத்திராசு லட்சுமி நாராயணா

சத்திராசு லட்சுமி நாராயணா (Sattiraju Lakshminarayana) (திசம்பர்  15, 1933 – ஆகத்து  31, 2014), தொழில்முறையாக  பப்பு என்று அழைக்கப்பட்ட ஒரு   ஆந்திரத் திரைப்படத்துறை இயக்குநராவார். மேலும், இவர் ஒரு ஓவியர், வரைகலைஞரும் ஆவார். இந்திய கலை மற்றும் திரைப்படத்துறைக்கு இவர் ஆற்றிய பங்களிப்புக்காக 2013இல் இந்திய அரசு பத்மசிறீ விருது வழங்கியது. இவர் இரண்டு  தேசிய திரைப்பட விருதுகளும், ஐந்து மாநில நந்தி விருதுகளும், இரண்டு  தென்னிந்திய பிலிம்பேர் விருதுகள், 2012 ஆம் ஆண்டிற்கான தென் இந்திய பிலிம்பேர் வாழ்நாள் சாதனையாளர் விருதும் பெற்றுள்ளார்.

மேற்கோள்கள்

External links
bapuartcollection.com Bapu's Official Website with an extensive art collection

"Bapu: A Multifaceted Artist"- an article on Bapu

1933 பிறப்புகள்
2014 இறப்புகள்
தேசிய திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
தெலுங்கு மக்கள்
மேற்கு கோதாவரி மாவட்ட நபர்கள்
பத்மசிறீ விருது பெற்ற கலைத் துறையினர்
University of Madras alumni
தெலுங்குத் திரைப்பட இயக்குநர்கள்
Nandi Award winners
Recipients of the Rashtrapati Award
Indian editorial cartoonists
Hindi-language film directors
Indian male screenwriters
Writers from Andhra Pradesh
Film directors from Andhra Pradesh
20th-century Indian composers
Indian male songwriters
Indian songwriters
20th-century Indian film directors
21st-century Indian film directors
20th-century Indian dramatists and playwrights
21st-century Indian dramatists and playwrights
Hindi-language screenwriters
Telugu screenwriters
Indian male painters
Painters from Andhra Pradesh
20th-century Indian painters
21st-century Indian painters
Screenwriters from Andhra Pradesh
20th-century Indian male writers
21st-century Indian male writers
20th-century male musicians
20th-century Indian male artists
21st-century Indian male artists
திருநீர்மலை நீர்வண்ணப்பெருமாள் கோயில்

திருநீர்மலை நீர்வண்ணப்பெருமாள் கோயில் தமிழ்நாட்டின் சென்னையின் திருநீர்மலை பேரூராட்சியில் அமைந்த திவ்வியதேச தலமாகும். இங்கு பெருமாள் நீர்வண்ணராக அடிவாரத்தில் அருள் புரிகின்றார். மலைமீது ரங்கநாதராகவும், உலகளந்தவராகவும், நரசிம்மராகவும் சேவை சாதிக்கின்றார். திருமங்கை ஆழ்வாரால் மங்களாசாசனம் செய்யப்பெற்ற தலமாகும்.

மேற்கோள்கள்

படத்தொகுப்பு

 

108 திவ்ய தேசங்கள்
ஜோன் மூரே

ஜோன் மூரே () இவர் ஒரு அயர்லாந் நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் மேக்ஸ் பேனே, தி ஓமன், டை ஹார்ட் 5 போன்ற திரைப்படங்களை இயக்கியுள்ளார்.

வெளி இணைப்புகள்  

 

திரைப்பட இயக்குநர்கள்
வாழும் நபர்கள்
1970 பிறப்புகள்
பார்க் சான்-வூக்

பார்க் சான்-வூக் () (பிறப்பு: ஆகஸ்ட் 23, 1963) இவர் ஒரு தென் கொரிய நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் திர்ஸ்ட், இஸ்டோக்கர் போன்ற பல திரைப்படங்களை தயாரித்து மற்றும் இயக்கியுள்ளார்.

வெளி இணைப்புகள்  

 
 
 Park Chan-Wook to make korean horror Movie using only iPhone  at Korean Horror Movies
 Park Chan-wook: monographic website (Italian & English)
 Cineseoul profile  (Korean)
 HanCinema Director Page
 Park Chan-wook at FEARnet
 SuicideGirls interview with Park Chan-wook by Daniel Robert Epstein
 July 2009 Interview with Park Chan-wook  at the Korea Society (Audio)

மேற்கோள்கள்

தென் கொரியத் திரைப்பட தயாரிப்பாளர்கள்
தென் கொரியத் திரைப்பட இயக்குநர்கள்
தென் கொரியத் திரைப்பட திரைகதையாசிரியர்கள்
தென் கொரியத் திரைப்பட திரைப்பட திறனாய்வாளர்கள்
1963 பிறப்புகள்
வாழும் நபர்கள்
ஆசிய திரைப்பட தயாரிப்பாளர்கள்
திகில் திரைப்பட இயக்குநர்கள்
யோசுவா மைக்கேல் ஸ்டேர்ன்

யோசுவா மைக்கேல் ஸ்டேர்ன் () இவர் ஒரு திரைப்பட இயக்குநர் மற்றும் திரைக்கதையாசிரியர் ஆவார். இவர் ஜோப்ஸ் போன்ற திரைப்படங்களை இயக்கியுள்ளார்.

வெளி இணைப்புகள்  

வாழும் நபர்கள்
1961 பிறப்புகள்
அமெரிக்கத் திரைப்பட இயக்குநர்கள்
படிப்பினை

ஒழுக்கநெறியுடன் குழப்பிக் கொள்ளாதீர்.
படிப்பினை (moral) என்பது பாடத்தின் வழியாகவோ, நிகழ்வின் வழியாகவோ அறிந்துகொள்ளும் தகவலாகும். சில கதைகளில் படிப்பினைகளை ஆசிரியரே குறிப்பிடுவார். மற்ற சில கதைகளில் படிப்பவரே படிப்பினையைத் தீர்மானித்துக் கொள்வார். படிப்பினைகளை முதன்மைப்படுத்தி எழுதப்பட்ட பல நூல்கள் உள்ளன. பல நாடுகளில் சிறு வயதில் இருந்தே குழந்தைகளுக்குப் படிப்பினைகளைக் கற்றுத் தருவதும் உண்டு. குழந்தைகளிடம் கதையைச் சொல்லி, அதிலிருந்து அவர்கள் கற்றறிந்ததைச் சோதிப்பர். பள்ளிப் பாடங்களிலும் படிப்பினை தொடர்பான பாடங்கள் இடம்பெறுகின்றன. இவ்வாறான படிப்பினைகளை கூறும் கதைகள் 'நீதிக் கதைகள்' எனப்படுகின்றன.

படிப்பினையை அறிவது
படிப்பினையைப் பற்றி குறிப்பிடும்போது பிரபலமான ஈசாப்பின் நீதிக்கதையை எடுத்துக்காட்டாகக் கூறுவர். இந்தக் கதையில் முயலும் ஆமையும் ஓட்டப் போட்டியில் பங்கெடுத்ததாகக் குறிப்பிருக்கும். விரைவாக ஓடக்கூடிய திறன் இருந்தும் அலட்சியமாகத் தூங்கியதால் முயல் வெற்றி வாய்ப்பை இழக்கும். மெதுவாக நகரக்கூடிய ஆமை வெற்றி பெறும். இதில் நிதானமாகச் செயல்பட்டால் வெற்றி கிடைக்கும் என்ற படிப்பினை கிடைக்கும்.
இதே கதையில் வேறு மாதிரியான படிப்பினைகளும் தோன்றக் கூடும். எடுத்துக்காட்டாக, ஆணவத்துடன் செயல்படுவதால் தோல்வியைத் தழுவலாம் என்ற படிப்பினையைப் பெறலாம்.

சான்றுகள்

வெளி இணைப்புகள்

மேற்கோள்கள்

இலக்கியம்
ஈசாப்பின் நீதிக்கதைகள்

ஈசாப்பின் நீதிக்கதைகள் என்பது கதைத் தொகுப்பாகும். பண்டைய கிரேக்கத்தில் வாழ்ந்த ஈசாப் என்ற அடிமை கூறியதாக நம்பப்படுவதால், ஈசாப் நீதிக்கதைகள் என்று அழைக்கப்படுகின்றன. கதையில் குறிப்பிடப்படும் கதாப்பாத்திரங்களைக் கொண்டு கதைகளுக்கு தலைப்பிடப்பட்டுள்ளன.

மொழிபெயர்ப்புகள்
விக்கி நூல்களில் ஈசாப் நீதிக் கதைகள்
இந்த நீதிக்கதைகள் பல மொழிகளுக்கு மொழிபெயர்க்கப்பட்டுள்ளன.
நடு ஆசியாவில் உய்குர் மொழியில் மொழிபெயர்க்கப்பட்டுள்ளது.
பத்தொன்பதாம் நூற்றாண்டில் இந்திய மொழிகளுக்கும் மொழிபெயர்க்கப்பட்டுள்ளன. தி ஓரியண்டல் ஃபேபுலிஸ்ட் (1803) என்ற நூலில் ரோமன் எழுத்துகளில் வங்காள மொழி, இந்தி, உருது ஆகிய மொழிகளில் மொழிபெயர்த்திருந்தனர். பின்னர், மராத்தி (1806), வங்காளம் (1816), இந்தி (1837), கன்னடம் (1840), உருது (1850), தமிழ் (1853), சிந்தி (1854) ஆகிய மொழிகளிலும் வெளிவந்தன.

கதைகள்
இந்த கதைத் தொகுப்பில் உள்ள சில கதைகளின் பெயர்களை கீழே காண்க. 
 நரியும் காக்கையும்
எறும்பும் வெட்டுக்கிளியும்
குரங்கும் நரியும்
கழுதையும் அதன் முதலாளிகளும்
கழுதையும் பன்றியும்
படத்தைத் தூக்கிச் செல்லும் கழுதை
புலித் தோல் போர்த்திய கழுதை
கிணற்றில் விழுந்த சோதிடர்
வேடனும் கருங்குருவியும்
கரடியும் பயணிகளும்
நீர்நாய்
தொப்புளும் பிற உறுப்பினர்களும்
பூனையும் எலியும்
காக்கையும் நகையும்
நாயும் அதன் எதிரொலியும்
காக்கையும் பாம்பும்
புறாவும் எறும்பும்
உழவனும் அவன் மகன்களும்
நரியும் திராட்சைத் தோட்டமும்
சிங்கமும் எலியும்
முயலும் ஆமையும்

சான்றுகள்

இவற்றையும் பார்க்க
ஈசாப்

இணைப்புகள்

"ஈசாப்பின் முந்நூறு நீதிக்கதைகள்" என்ற நூலின் ஒலி வடிவம் (இணைய ஆவணகம்)

கிரேக்க இலக்கியம்
ஈசாப்பின் நீதிக்கதைகள்
கிம் ஜீ-வூண்

கிம் ஜீ-வூண் () (பிறப்பு: மே 27, 1964 ) இவர் ஒரு தென் கொரிய நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் ஐ சா த டெவில், த லாஸ்ட் ஸ்டேண்ட் போன்ற திரைப்படங்களை இயக்கியுள்ளார்.

திரைப்பட வாழ்க்கை

திரைப்படங்கள்

வெளி இணைப்புகள் 
 
 Kim Jee-woon Biography – Film – Time Out London 
 Kim Jee-woon interview – Future Movies

திரைப்பட இயக்குநர்கள்
வாழும் நபர்கள்
1964 பிறப்புகள்
தென் கொரியத் திரைப்பட இயக்குநர்கள்
ரூபன் பிளைஷர்

ரூபன் சாமுவேல் பிளைஷர் () (பிறப்பு: அக்டோபர் 31, 1974) இவர் ஒரு அமெரிக்க நாட்டு திரைப்பட இயக்குநர், திரைப்படத் தயாரிப்பாளர், தொலைக்காட்சி தயாரிப்பாளர் மற்றும் இசை காணொளி இயக்குநர் ஆவார்.

இவர் 2009 ஆம் ஆண்டு வெளியான 'சோம்பிலாண்ட்' என்ற படத்தின் மூலம் இயக்குனராக அறிமுகமானார், பின்னர் அதன் தொடர்ச்சியான 'சோம்பிலாண்ட்: டபுள் தாப்' (2019) ஆகியவற்றின் இயக்குனராக அறியப்படுகிறார். அதை தொடர்ந்து கேங்க்ஸ்டர் ஸ்குவாட் மற்றும் அன்சார்ட்டட் போன்ற படங்களையும், 2018 ஆம் ஆண்டு முதல் அதே பெயரில் மார்வெல் காமிக்ஸ் கதாபாத்திரத்தைக் கொண்ட வெனம் என்ற படத்தையும் இயக்கியுள்ளார். அத்துடன் பல தொலைக்காட்சி விளம்பரங்களையும், பல இசை காணொளிகளையும் இயக்கியுள்ளார் என்பது குறிப்பிடத்தக்கது.

திரைப்படம்

மேற்கோள்கள்

வெளி இணைப்புகள்  
 

வாழும் நபர்கள்
1974 பிறப்புகள்
அமெரிக்கத் திரைப்பட இயக்குநர்கள்
அமெரிக்கத் திரைப்படத் தயாரிப்பாளர்கள்
திகில் திரைப்பட இயக்குநர்கள்
தொலைக்காட்சி தயாரிப்பாளர்கள்
அல்போன்சா குயூரான்

அல்போன்சா குயூரான் () (பிறப்பு: நவம்பர் 28, 1961) இவர் ஒரு இங்கிலாந்துத் திரைப்பட இயக்குநர், தயாரிப்பாளர் மற்றும் நடிகர் ஆவார். இவர் கிராவிட்டி, ஆரி பாட்டர் அண்டு த பிரிசினர் ஆப் ஆசுகபான் போன்ற பல திரைப்படங்களை தயாரித்தும் இயக்கியும் உள்ளார்.

வெளி இணைப்புகள்  
 
 Alfonso Cuarón: A Life in Pictures , BAFTA webcast, July 27, 2007

மேற்கோள்கள்

ஆங்கிலேயத் திரைப்பட இயக்குநர்கள்
வாழும் நபர்கள்
1961 பிறப்புகள்
சிறந்த இயக்குனருக்கான அகாடெமி விருதை வென்றவர்கள்
எச். எல். தத்து

அண்டியாலா லட்சுமிநாராயணசாமி தத்து (Handyala Lakshminarayanaswamy Dattu, 3 திசம்பர் 1950) 42வது இந்தியத் தலைமை நீதிபதியாவார் . முன்னதாக, இந்திய உச்ச நீதிமன்றத்தில் நீதிபதியாகவும் கேரள உயர் நீதிமன்றத்திலும் சட்டீசுகர் உயர் நீதிமன்றத்திலும் தலைமை நீதிபதியாகப் பணியாற்றி உள்ளார். பணிமூப்பின் காரணமாக அடுத்த இந்தியத் தலைமை நீதிபதியாகப் பொறுப்பேற்க உள்ளார். செப்டம்பர் 27, 2014இல் தலைமை நீதிபதியாகப் பொறுப்பேற்கும் நிலையில், தத்து அடுத்த ஆண்டு திசம்பர் வரை அப்பதவியில் இருப்பார்.

இதனையும் காண்க 
 இந்தியத் தலைமை நீதிபதிகளின் பட்டியல்

மேற்சான்றுகள் 

1950 பிறப்புகள்
இந்தியத் தலைமை நீதிபதிகள்
வாழும் நபர்கள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய நீதிபதிகள்
கேரள உயர் நீதிமன்றத் தலைமை நீதிபதிகள்
சச்சின் பன்சால்

சச்சின் பன்சால் (பிறப்பு - ஆகத்து 5  ,1981) ,  ஒரு மென்பொருள் வல்லுநர் மற்றும் இணையத் தொழில் முனைவர் ஆவார். அமேசான் நிறுவனத்தில் பணி ஆற்றிய இவர் பின்னர் அதிலிருந்து விலகி பிளிப்கார்ட் என்ற நிறுவனத்தை பின்னி பன்சாலுடன் இணைந்து 2007 ல் தொடங்கினார்.

வாழ்க்கைக் குறிப்பு 
சச்சின் பன்சால் இந்தியாவின் சண்டிகரைச் சேர்ந்தவர். இவர் இந்திய தொழில்நுட்பக் கழகம் தில்லியில் கணினி  பொறியியல் பட்டம் பெற்றவர்.

மேற்கோள்கள் 

1981 பிறப்புகள்
வாழும் நபர்கள்
இந்தியத் தொழிலதிபர்கள்
இந்திய கோடீசுவரர்கள்
பின்னி பன்சால்

பின்னி பன்சால் என்பவர் ஒரு மென்பொருள் வல்லுநர் ஆவார்.  பிளிப்கார்ட் என்ற இணைய வழி பொருட்கள் விற்பனை நிறுவனத்தை சச்சின் பன்சாலுடன் இணைந்து 2007 ல் தொடங்கினார். அதற்கு முன் அமேசான் நிறுவனத்தில் பணி ஆற்றினார்.

வாழ்க்கைக் குறிப்பு 
பின்னி பன்சால் இந்தியாவின் சண்டிகரை சேர்ந்தவர். இவர் இந்திய தொழில்நுட்பக் கழகம் தில்லியில் கணினி  பொறியியல் பட்டம் பெற்றவர்.

மேற்கோள்கள்

புற இணைப்புகள்
 
வாழும் நபர்கள்
இந்தியத் தொழிலதிபர்கள்
1980கள் பிறப்புகள்
20 ஆம் நூற்றாண்டு இந்தியத் தொழிலதிபர்கள்
இந்திய கோடீசுவரர்கள்
பாபுராயன்பேட்டை விஜயவரதராஜ பெருமாள் கோயில்

ஸ்ரீ விஜயவரதராஜ பெருமாள் திருக்கோயில் செங்கல்பட்டு மாவட்டம், மதுராந்தகம் வட்டத்தில் அச்சரப்பாக்கத்திற்கு அருகில் அமைந்துள்ள பாபுராயன்பேட்டை எனும் கிராமத்தில் உள்ள பழைமையான வைணவத் திருக்கோயில்.

அமைவிடம் 
கடல் மட்டத்திலிருந்து சுமார் 75 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°23'15.2"N, 79°44'01.7"E (அதாவது, 12.387550°N, 79.733800°E) ஆகும்.

தலவரலாறு
கிருஷ்ணா பண்டிதர் எனும் பக்தர் காஞ்சி வரதராஜபெருமாளின் சீரிய பக்தர். இவர் திவானாக இருந்து வந்தார். இவரது மகனான பாபுராயன் தந்தையைப் போன்றே பெருமாளிடம் பக்தியுடன் திகழ்ந்தார். காஞ்சி வரதராஜ பெருமாள் பிரம்மோற்சவத்தின் போது ஒவ்வொரு நாளின் தரிசனம் காண்பதைத் தவறாத பழக்கமாகக் கொண்டிருத்த இவர் ஒரு நாள் வீட்டில் வழிபாடு முடிந்து வர தாமதமாகவே பெருமாளைத் தரிசனம் செய்ய இயலாமல் போக வருந்தி உண்ணாமல் நீரருந்தாமல் உபவாசம் இருந்தார். 

மூன்றாம் நாள் பாபுராயனின் கனவில் வந்த வரதராஜ பெருமாள் தெற்கில் தமக்கு ஒரு திருக்கோயில் அமைக்கும் திருப்பணியைத் தந்து, அங்கிருந்து தினமும் தரிசனம் தருவதாக உறுதி கூறினார். மறுநாள் மீண்டும் கனவில் நாளை இங்கு வரும் கருடனைத் தொடர்ந்து பின் செல்ல கோயில் கட்டும் இடத்தைக் காணலாம் எனக் கூற அதன்படி அடையாளம் காணப்பட்டு விஜயநகர பேரரசின் நாயக்க மன்னர்களால் கட்டப்பட்ட திருத்தலமே பாபுராயன்பேட்டை ஸ்ரீ விஜயவரதராஜ பெருமாள் திருக்கோயில்.

ஆஞ்சநேயர்
பாபுராயன், காடாக இருந்த இடத்தை மாற்றியமைத்த போது அங்கே புற்று ஒன்றில் பசு தானாகவே பால் சொரிவது கண்டு அந்த இடத்தை சுத்தம் செய்து நிலத்தை அகழ அங்கே இரு ஆஞ்சநேயர் சிலைகள் வெளிப்பட்டன.

காஞ்சி வரதராஜ பெருமாள்
காஞ்சி வரதராஜபெருமாள் ஆண்டுக்கொருமுறை இங்கு எழுந்தருள்வது வழக்கம்.

சிதிலமடைதல்
ஐந்து கோபுரங்களும் ஐந்து பிரகாரங்களும் கொண்டு சிறப்புற்றிருந்த கோயில் கவனிப்பின்மையால் காலப்போக்கில் சிதிலமடைந்தது.
2013 ஆம் ஆண்டு புனர்நிர்மாணப் பணிக்குழு பக்தர்களாலும் கிராமத்தாராலும் துவக்கப்பட்டது. A case was filed in the Madras High Court vide W.P. 9692 OF 2020- by Advocate B.Jagannath, and the Learned Division Bench of the Hon'ble Madras High Court was pleased to Order the Construction and Kumbabishekam of the temple within 12 weeks. There was no response - hence contempt is pending at the High Court.

மேற்கோள்கள்

வைணவ தலங்கள்
செங்கல்பட்டு  மாவட்டத்திலுள்ள பெருமாள் கோயில்கள்
ஏ. பாலசுப்பிரமணியம்

ஏ.பி. என்று தமிழகத் தொழிலாளர்களால் அழைக்கப்பட்ட ஏ.பாலசுப்ரமணியம், மார்க்சிஸ்ட் கம்யூனிஸ்ட் கட்சியின் தமிழ் மாநிலச் செயலாளராகவும், அக் கட்சியின் அரசியல் தலைமைக்குழு உறுப்பினராகவும் பணியாற்றியவர்.

வாழ்க்கைக் குறிப்பு  
அவருடைய தந்தை  (இராமாயணத்தின் மீதான விமர்சனங்கள் - Critic on Ramayana ) என்ற புத்தகத்தை எழுதிய அமிர்தலிங்கம் . வசதிமிக்க குடும்பத்தில் பிறந்த அவர், தனது வழக்கறிஞர் தொழிலை விட்டுவிட்டு இடதுசாரி அரசியல் போராட்டத்திற்குத் தன்னுடைய வாழ்க்கையை அர்ப்பணித்துக் கொண்டார்.திண்டுக்கல் தோல்பதனிடும் தொழிலாளர்களை அணிதிரட்டி அவர் பல்வேறு  போராட்டங்கள் நடத்தியுள்ளார். மார்க்சியத்தின் ஒளியில் பல்வேறு நூல்களை எழுதியவர். தொழிலாளர்களை எழுச்சிகொள்ள செய்யும் பேச்சாளர். மதுரைச் சதிவழக்கு உள்ளிட்ட வழக்குகளில் சிக்கவைக்கப்பட்டார் . 1962 இந்திய சீனப் போரின் போது சிறையில் அடைக்கப்பட்டார் . இவரது வாழ்க்கை வரலாறு  ஏ. பாலசுப்ரமணியம் வாழ்வும் வழியும் என்கிற தலைப்பில்  என் .ராமகிருஷ்ணனால் எழுதப்பட்டுள்ளது .

மேற்கோள்கள்  

தமிழ்ப் பொதுவுடமைவாதிகள்
தமிழகத் தொழிற்சங்கவாதிகள்
சுல்தான் அப்துல் அசீஸ் சா வானூர்தி நிலையம்

சுல்தான் அப்துல் அசீஸ் சா வானூர்தி நிலையம் அல்லது சுபாங் பன்னாட்டு வானூர்தி நிலையம் (ஆங்கிலம்: Sultan Abdul Aziz Shah Airport அல்லது Subang International Airport; மலாய்: Lapangan Terbang Sultan Abdul Aziz Shah அல்லது Lapangan Terbang Subang; சீனம்: 苏丹阿都阿兹沙机场; ஜாவி: لاڤڠن تربڠ انتارابڠسا سلطان عبدالعزيز شه) என்பது மலேசியாவின் முன்னாள் பன்னாட்டு வானூர்தி நிலையம் ஆகும். 

இந்தப் பன்னாட்டு வானூர்தி நிலையத்தை, சுபாங் விமான நிலையம் (Subang Airport) அல்லது சுபாங் வானூர்தி நிலையம் என்றும் சுருக்கமாக முன்னர் அழைத்தனர்.

பொது

இந்தப் பன்னாட்டு வானூர்தி நிலையம் மலேசியா, சிலாங்கூர், பெட்டாலிங் மாவட்டத்தின் சுபாங் புறநகர் பகுதியில் அமைந்துள்ள வானூர்தி நிலையமாகும். இது பொது வான்வழிப் போக்குவரத்திற்கும் உள்ளூர் பயணங்களுக்கும் பயன்படுத்தப்படுகிறது. 

இதனைக் குறைந்த கட்டண வான்சேவைகளுக்கான மையமாக மாற்ற முயற்சிகள் எடுக்கப்பட்டன. இருப்பினும் சுபாங் ஜெயா நகர மக்களின் எதிர்ப்பின் காரணமாக கைவிடப்பட்டது.

முதன்மை வானூர்தி நிலையம்

1998-இல் சிப்பாங்கில் கோலாலம்பூர் பன்னாட்டு வானூர்தி நிலையம் திறக்கப்படும் வரை சுபாங் பன்னாட்டு வானூர்தி நிலையமே கோலாலம்பூரின் முதன்மை வானூர்தி நிலையமாக விளங்கியது. 

தற்போது இந்த நிலையம் பயர்பிளை வானூர்திச் சேவை (Firefly), மலின்டோ ஏர் (Batik Air Malaysia) வணிக சேவைகளின் வானூர்திகளுக்கு அச்சு மையமாக விளங்குகிறது. 

இருப்பினும் இந்த நிலையத்திற்கு அண்மையில் வசிப்போர் இங்கு தாரைப் பொறி வானுர்திகள் இயக்கப் படுவதையும்; அவை கிளப்பும் ஓசைக்காகவும் எதிர்ப்பு தெரித்து வருகின்றனர்.

வரலாறு
சுபாங் பன்னாட்டு வானூர்தி நிலையத்தின் கட்டுமானப் பணிகள் 1961-ஆம் ஆண்டில் தொடங்கின. 1965-ஆம் ஆண்டில் $64 மில்லியன் செலவில் முடிக்கப்பட்டன. எளிமையான வடிவமைப்பு. மிதக்கும் கான்கிரீட் ஓடுகளால் ஆன கூரையைக் கொண்டிருந்தது.

இந்த விமான நிலையம் 30 ஆகஸ்டு 1965 அன்று அதிகாரப்பூர்வமாக போக்குவரத்துக்கு திறக்கப்பட்டது. மேலும் தென்கிழக்கு ஆசியாவிலேயே மிக நீளமான ஓடுபாதையைக் (3.7 கிமீ நீளம், 45 மீ அகலம்) கொண்டு இருந்தது.

மூன்று முனையங்கள்

1990-களில், விமான நிலையம் மூன்று முனையங்களைக் கொண்டிருந்தது. பன்னாட்டு விமானங்களுக்கான முனையம் 1; சிங்கப்பூர் விமான நிறுவனம் மற்றும் மலேசியா விமான நிறுவனம் மூலம் சிங்கப்பூருக்கான முனையம் 2; உள்நாட்டு விமானங்களுக்கான முனையம் 3.

தன்னுடைய சேவை காலத்தின் முடிவில், இந்த விமான நிலையம் குறைந்தது இரண்டு பெரிய தீ விபத்துகளை சந்தித்தது. இதனால் போக்குவரத்தை மற்ற விமான நிலையங்களுக்கு திருப்பி விட வேண்டிய கட்டாயம் ஏற்பட்டது.

ஏர் ஏசியா விமான நிறுவனம்

1997-ஆம் ஆண்டின் இறுதியில், சுபாங் விமான நிலையம் 15.8 மில்லியன் பயணிகளைக் கையாண்டது. 2003-இல் முனையம் 1 இடிக்கப்பட்டது.

ஜூலை 2002-இல், ஏர் ஏசியா விமானங்கள், கே.எல்.ஐ.ஏ. சிப்பாங் பன்னாட்டு விமான நிலையத்தில் இருந்து பறக்கத் தொடங்கின. இருப்பினும் 2004-இல், ஏர் ஏசியா விமான நிறுவனம், இந்த நிலையத்தைத் தன்னுடைய முதன்மை மையமாகப் பயன்படுத்தக் கருதியது. ஆனால், அந்த திட்டத்தை மலேசிய அரசாங்கம் நிராகரித்து விட்டது.

மேற்கோள்கள்

மேலும் காண்க

மலேசிய வானூர்தி நிலையங்கள்
தங்கமலை ரகசியம்

தங்கமலை ரகசியம் (Thangamalai Ragasiyam) 1957 இல் வெளியான ஒரு இந்தியத் தமிழ்த் திரைப்படம். பி. ஆர். பந்துலு தயாரித்து இயக்கிய இத் திரைப்படத்தில் சிவாஜி கணேசனும் ஜமுனாவும் முதன்மைக் கதாபாத்திரங்களில் நடித்திருந்தனர். தமிழில் வெளியான அதே ஆண்டில் இத்திரைப்படம் கன்னடத்திலும் ’ரத்தினகிரி ரகசியம்’ என்ற பெயரில் வெளியானது.

நடிகர்கள் 
சிவாஜி கணேசன்
ஜமுனா
பி. எஸ். வீரப்பா
எம். என். நம்பியார்
டி. ஆர். ராஜகுமாரி
எம். வி. ராஜம்மா
டி. ஆர். ராமச்சந்திரன்
கே. சாரங்கபாணி
கே. எஸ். அங்கமுத்து

பாடல்கள் 
 அருள் புரிவாயோ ஜகன்னாதா -சூலமங்கலம் ராஜலட்சுமி
 ஆனந்தம் புது ஆனந்தம் -ஜிக்கி & ராதா ஜெயலட்சுமி
 இக லோகமே இனிதாகுமே -டி. எம். சௌந்தரராஜன் & பி. லீலா
 அமுதைப் பொழியும் நிலவே -பி. சுசீலா
 அறியாத பிள்ளை போலே ஆத்திரப் படலாமா -வி. என். சுந்தரம் & ஜிக்கி
 யௌனமே யௌனமே -ஏ. பி. கோமளா
 கல்யாண வைபோகமே கொண்டாடுவோம் -டி. எம். சௌந்தரராஜன் & பி. லீலா
 அமுதைப் பொழியும் நிலவே (சோகம்) -பி. சுசீலா
 ''என்னைப் பார் என் அழகைப் பார் -ஜிக்கி

மேற்கோள்கள்

வெளி இணைப்புகள் 

1957 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
எம். என். நம்பியார் நடித்த திரைப்படங்கள்
பி. எஸ். வீரப்பா நடித்த திரைப்படங்கள்
டி. ஆர். இராமச்சந்திரன் நடித்த திரைப்படங்கள்
டி. ஆர். ராஜகுமாரி நடித்த திரைப்படங்கள்
டி. ஜி. லிங்கப்பா இசையமைத்த திரைப்படங்கள்
அறிமுக இயக்குநர் திரைப்படங்கள்
கே. சாரங்கபாணி நடித்த திரைப்படங்கள்
ந. சிவசண்முகமூர்த்தி

ந. சிவசண்முகமூர்த்தி (1942-2012) இலங்கையின் யாழ்ப்பாணத்தைச் சேர்ந்த கதாப்பிரசங்கியார் ஆவார். இவர் பல நாடுகளிலும் சென்று தனது கதாப்பிரசங்கங்களை நடாத்தியுள்ளார். கதாப்பிரசங்கம் மட்டுமன்றி பண்ணிசை, நாட்டார் பாடல்களிலும் இவர் ஈடுபாடு கொண்டவர். சுழிபுரத்தின் புகழ்பூத்த சுழிபுரம் விக்டோரியா கல்லூரியின் பழைய மாணவரும் முன்னாள் ஆசிரியரும் ஆவார்.

சிறு பிராயம்
சுழிபுரம் மேற்குப் பகுதியில் நடேசன், வள்ளியம்மை தம்பதியினரின் ஆறாவது பிள்ளையாக 1942 ஆம் ஆண்டு பெப்ரவரி மாதம் எட்டாம் திகதி பிறந்தார். இவரது தந்தை ஒரு மலாயன் பென்சனியர். இவருக்கு மூன்று ஆண் சகோதரர்களும் இரண்டு பெண் சகோதரிகளும் உளார்.

ஆரம்பக் கல்வி
மூன்று வயதில் இவரது தந்தையிடம் தனது அடிப்படைக் கல்வியைப் பெற்றார். 1947 ஆம் ஆண்டு தொடக்கம் 1951 ஆம் ஆண்டு வரை சுழிபுரம் ஐக்கிய சங்க சைவ வித்தியா சாலையில் கல்வி கற்றார். கரவெட்டி கதிர்காம உபாத்தியாயர், கரவெட்டி கந்தவனம் உபாத்தியாயர், மூளாய் மயில்வாகனம் உபாத்தியாயர் மற்றும் சுழிபுரம் ஐயா உபாத்தியாயர் இவருக்கு இங்கு கல்வியைப் போதித்தனர். இவர் படித்த காலங்களிலே இப்பாடசாலையே மிகவும் புகழ்பூத்த ஆரம்பப் பாடசாலை ஆகும். இங்கு சிவசண்முகமூர்த்திக்கு பஜனை, திருமுறை ஓதல், இசைநாடகங்கள், பேச்சுப்போட்டிகள் என பல்வேறு துறைகளைப்பற்றிய அனுபவ அறிவும், ஒழுக்கமும், கல்வியும் முறையாகப் போதிக்கப்பட்டது. இந்நிலையின் திருவாவடுதுறை ஆதீனத்தில் சமய சம்பந்தமான கல்வியிலும் பண்ணிசை ஓதுவதற்கும் சுழிபுரம் சிவலோகர் சேதுகாவலர் எனும் சைவப் புரவலர் விருப்பம் தெரிவித்தார். எனினும் சிறு வயதிலேயே பிள்ளையைப் பிரிந்து வாழப்போகிறோமே எனும் தயக்கத்தால் இவரது தந்தை மறுப்புத் தெரிவித்தார். தனது சொந்த ஊரிலேயே மகனை உயர்கல்வியை மேற்கொள்ள வைப்பதே இவரது தந்தையாரான நடேசனது நோக்கம் ஆகும்.

உசாத்துணை நூல்கள்
 கதாப்பிரசங்கக் கலையும் நானும் - ந. சிவசண்முகமூர்த்தியின் மூன்று மாத நினைவினையொட்டி வெளியிடப்பட்ட அவரது பேட்டியைக் கொண்ட நினைவு நூல்

வெளி இணைப்புகள்
 நினைவஞ்சலி நிகழ்வு - அமரர்.ந.சிவசண்முகமூர்த்தி‏
 ஆத்மசாந்திப் பிரார்த்தனை

யாழ்ப்பாணத்து நபர்கள்
1942 பிறப்புகள்
2012 இறப்புகள்
சுழிபுரம் விக்றோரியாக் கல்லூரியின் பழைய மாணவர்கள்
ஸ்கந்தவரோதயாக் கல்லூரியின் பழைய மாணவர்கள்
தமிழ்ப் பேச்சாளர்கள்
டிராகுலா அன்டோல்ட்

டிராகுலா அன்டோல்ட் () இது 2014ஆம் ஆண்டு திரைக்கு வந்த அமெரிக்க நாட்டு அதிரடி திரைப்படம் ஆகும். இந்த திரைப்படத்தை காரி ஷோர் என்பவர் இயக்க, லூக் எவன்ஸ், சாரா காடன், வில் ஹவுஸ்டன், டோமினிக் கூப்பர், சமந்தா பார்க்ஸ், பெர்டினாண்ட் கிங்ஸ்லி, சார்லி காக்ஸ் உள்ளிட்ட பலர் நடித்துள்ளார்கள்.

நடிகர்கள்

தமிழ் டப்பிங் பணியாளர்கள் 
டப்பிங் பதிப்பு வெளியீட்டு தேதி: அக்டோபர் 17, 2014 (சினிமா), ஜனவரி 23, 2015 (டிவிடி/நீலக்கதிர் வட்டு)
மீடியா: சினிமா/டிவிடி/நீலக்கதிர் வட்டு
இயக்குநர்: ????
மொழிபெயர்ப்பு: ????
சீரமைப்பு: ????
ஸ்டுடியோ: சவுண்ட் அண்ட் விஷன் இந்தியா
டப்பிங் வேறு மொழிகள்: ஹிந்தி/தெலுங்கு

தயாரிப்பு
100 மில்லியன் டாலர் செலவு செய்யப்பட்டு எடுக்கப்பட்ட இப்படத்தில் விஷுவல் எபெக்ட் காட்சிகள் மிகவும் தத்ரூபமாக அமைந்துள்ளது. குறிப்பாக டிராகுலாவின் உடலின் மீது சூரிய ஒளி படும்போது அதன் உடலிலுள்ள தசைகள் கீழே விழுவது போன்ற காட்சிகள் அருமையாக உள்ளது.

நடிகர்களின் பங்களிப்பு
 டிராகுலா வேடமேற்ற நாயகன் லூக் எவன்ஸ் (விளாட்) சிறப்பான நடிப்பை வெளிப்படுத்தியிருக்கிறார். தன்னை வருத்திக்கொண்டு 100 சதவிகித உழைப்பை தந்திருக்கிறார். 
 சுல்தானாக வரும் டோமினிக் கூப்பரும் தன் பங்குக்கு சிறப்பான நடிப்பை தந்திருக்கிறார். 
 நாயகனின் மனைவியாக வரும் சாரா காடனுக்கு படத்தில் பெரிதாக எந்த வேலையும் இல்லை. நாயகனின் குழந்தையை பெற்றெடுப்பதோடு அவரது வேலை முடிவடைகிறது.

வெளியீடு 
இந்த திரைப்படம் டிராகுலா அன்டோல்ட்-ஒரு மர்ம மனிதன் என்ற பெயரில் மொழு மாற்றம் அக்டோபர் 10ஆம் திகதி வெளியானது.

மேற்கோள்கள் 
 11 பிப்ரவரி 2014.
 7 ஆகஸ்ட் 2013

வெளி இணைப்புகள் 
 
 Dracula at the Movie Insider
 Dracula  at the MovieWeb

2014 ஆங்கிலத் திரைப்படங்கள்
அமெரிக்கத் திரைப்படங்கள்
யுனிவர்சல் பிக்சர்ஸ் திரைப்படங்கள்
ஆங்கிலத் திரைப்படங்கள்
அறிமுக இயக்குநர் திரைப்படங்கள்
சஞ்சீவ் பல்யாண்

சஞ்சீவ் பல்யாண் (Sanjeev Balyan) ஒரு இந்திய அரசியல்வாதி ஆவார். இவர் பதினாறாவது இந்திய மக்களவையில் உறுப்பினராக இருந்தார். இவர் முசாபர்நகர் மக்களவைத் தொகுதியில் இருந்து தேர்ந்தெடுக்கப்பட்டார்.  இவர் 1972-ஆம் ஆண்டில் ஜூன் 23-ஆம் நாளில் பிறந்தார். இவர் தற்போது இந்திய அரசின் மீன்வளம், கால்நடை பராமரிப்பு மற்றும் பால் வள அமைச்சகத்தின் இணை அமைச்சராக உள்ளார்.

சான்றுகள்

16வது மக்களவை உறுப்பினர்கள்
1972 பிறப்புகள்
வாழும் நபர்கள்
பாரதிய ஜனதா கட்சி அரசியல்வாதிகள்
உத்தரப் பிரதேச அரசியல்வாதிகள்
17வது மக்களவை உறுப்பினர்கள்
இந்திய அமைச்சர்கள்
லூக் எவன்ஸ்

லூக் எவன்ஸ் () (பிறப்பு: 15 ஏப்ரல் 1979) ஒரு ஆங்கில திரைப்பட நடிகர் ஆவார். இவர் பாஸ்ட் அன்ட் பியூரியஸ் 6, த திரீ மஸ்கடியர்ஸ், டிராகுலா அன்டோல்ட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.

மேற்கோள்கள்

வெளி இணைப்புகள் 

1979 பிறப்புகள்
வாழும் நபர்கள்
அமெரிக்க நடிகர்கள்
புருனோ சோரெசு

புருனோ ஃபிராகா சோரெசு (Bruno Fraga Soares, பெப்ரவரி 27, 1982,  பெலோ அரிசாஞ்ச்) தொழில்முறை  பிரேசிலிய டென்னிசு விளையாட்டு வீரராவார். டென்னிசு தொழில்முறை விளையாட்டுக்காரர்கள் சங்கத்தின் தரவரிசைப் பட்டியலில் இவரது மிக உயர்ந்த ஒற்றையர் தரவரிசை எண் 221 ஆகும்; இதனை மார்ச்சு 2004இல் அடைந்தார். முதன்மையான இரட்டையர் விளையாட்டு வீரரான சோரெசு இரட்டையர் தரவரிசையில் தனது மிக உயர்ந்ததாக மூன்றாமிடத்தை எட்டியுள்ளார்; இதனை அக்டோபர் 2013இல் எய்தினார்.

பிரேசில் டென்னிசு வீரர்கள்
1982 பிறப்புகள்
வாழும் நபர்கள்
சுருக்கவியலாப் பின்னம்

கணிதத்தில் சுருக்கவியலாப் பின்னம்  (irreducible fraction) என்பது அதன் பகுதியிலும் தொகுதியிலுமுள்ள முழு எண்களுக்கிடையே ’1’ அல்லது ’-1’ ஐத் தவிர வேறு பொதுக்காரணிகளற்ற பின்னமாகும். அதாவது சுருக்கவியலாப் பின்னத்தின் பகுதி, தொகுதிகளின் மீ. பொ. வ 1 ஆக இருக்கும்.

 ஒரு சுருக்கவியலாப் பின்னம் எனில்:

சுருக்கவியாலாப் பின்னம், எளிய பின்னம் அல்லது சுருக்கிய பின்னம் (reduced fraction) எனவும் அழைக்கப்படும்.

எடுத்துக்காட்டுகள்:
 ஆகியவை சுருக்கவியலாப் பின்னங்கள்.

மாறாக,  ஒரு சுருக்கவியலாப் பின்னம் அல்ல. இதன் தொகுதி, பகுதிகளான 2, 6 ஆகிய எண்களுக்குப் பொதுக்காரணியாக 2 உள்ளதால் இப் பின்னத்தை மேலும் சுருக்கி இதற்குச் சமமான பின்னத்தைப் சுருக்கவியலா வடிவில் பெறலாம்:

சுருக்கவியலாப் பின்னத்தைப் பின்வருமாறும் வரையறுக்கலாம்:
a, b முழுஎண்கள் எனில், |c| < |a| or |d| < |b| என்றவாறு a⁄b க்குச் சமமான மற்றொரு பின்னம் c⁄d இல்லாமல் இருந்தால், இருந்தால் மட்டுமே a⁄b ஒரு சுருக்கவியலாப் பின்னமாகும். (இதில் |a| என்பது a இன் தனி மதிப்பு).

சுருக்கவியலா பின்னமாக்கல்
சுருக்கக் கூடிய பின்னங்களின் பகுதியையும் தொகுதியையும் அப்பகுதி, தொகுதிகளின் பொதுக் காரணிகளால் படிப்படியாக வகுப்பதன் மூலமாகவோ அல்லது நேரிடையாக அவற்றின் மீப்பெரு பொது வகுஎண்ணால் வகுத்தோ, அப்பின்னத்தின் சுருக்கவியலா வடிவினைக் கொண்ட சமபின்னத்தைக் காணலாம்.

எடுத்துக்காட்டுகள்

இதில் முதலில் 120, 90 இரண்டும் அவற்றின் பொது வகுஎண்ணான 10 ஆல் வகுக்கப்பட்டுள்ளன. அடுத்து 12, 9 ஆகிய இரண்டும் அவற்றின் பொது வகுஎண்ணான மூன்றால் வகுக்கப்பட்டுள்ளன. இதனால் இறுதில் கிடைக்கும் சமபின்னம் 4/3 சுருக்கவியலாப் பின்னமாக உள்ளது. (4, 3 க்கு எண் ஒன்றைத் தவிர பொதுவகு எண்கள் வேறெதுவும் இல்லை)

இதற்குப் பதிலாக நேரிடையாக, 120, 90 ஆகிய இரு எண்களையும் அவற்றின் மீபொவ 30 ஆல் வகுத்தும் 4/3 ஐப் பெறலாம்.

மேற்கோள்கள்

பின்னங்கள்
அடிப்படை எண்கணிதம்
ஆண்டியப்பனூர்

ஆண்டியப்பனூர் (ANDIAPPANUR)‍‍ தமிழ்நாட்டின் திருப்பத்தூர் மாவட்டம் மற்றும் திருப்பத்தூர் வட்டத்தில் அமைந்துள்ளது. இது சவ்வாது மலைக்கும் ஏலகிரி மலைக்கும் இடையே உள்ளது. திருப்பத்தூரில் இருந்து ஆலங்காயம் செல்லும் வழியில் பதினெட்டாம் கிலோமீட்டரில் அமைந்துள்ளது. ஊரின் கிழக்கிலும் தெற்கிலும்  அரணாக சவ்வாது மலை விளங்குகின்றது. ஊரின் மேற்கில் ஏலகிரி மலை பெரும்பாறைகளால்  காட்சி அளிக்கிறது. இவ்வூரில் மிகவும் பிரசித்தி பெற்ற அருள்மிகு பாப்பாத்தியம்மன் ஆலயம் சவ்வாது மலையின் அடிவாரத்தில் அமைந்துள்ளது.ஆண்டியப்பனூரில் இருந்து மூன்று கிலோமீட்டர் தொலைவில் ஆண்டியப்பனூர் ஓடை நீர்த்தேக்கம்  அமைந்துள்ளது. இந்த அணை இரண்டு ஆறுகளுக்கு குறுக்கே புதியதாக கட்டப்பட்டு 2007 ஆம் ஆண்டு திறக்கப்பட்டது. இது சுற்றுலா மற்றும் பொழுதுபோக்கு புகழிடமாக திகழ்கிறது.

சான்றுகள்

http://www.dinamani.com/tamilnadu/2019/feb/25/சுற்றுலாத்-தலமாகும்-ஆண்டியப்பனூர்-அணை-3102313.html

வெளி இணைப்புகள்
 தேர்தல் தொகுதிகளில் ஆண்டியப்பனூர் 
 ஆண்டியப்பனூர் பாப்பாத்தி அம்மன் 
ஆண்டியப்பனூரில் இந்திய வங்கியின் கிளை

திருப்பத்தூர் மாவட்டத்திலுள்ள கிராமங்கள்
தெற்கு அரேபிய எழுத்து

தெற்கு அரேபிய எழுத்து (South Arabian alphabet) என்பது மிகப்பழமையான எழுத்துமுறைகளில் ஒன்று. இது வலதுபுறமிருந்து இடதுபுறமாக எழுதப்படும் ஒரு எழுத்துமுறை ஆகும்.

உசாத்துணைகள்

.

வெளி இணைப்புகள்
Ancient scripts on South Arabian
SI 
Omniglot's entry on South Arabian

எழுத்து முறைகள்
அரபு மொழி
சி. வி. குமார்

சி. வி. குமார் (எ) சி. விஜயகுமார் எனபவர் இந்திய தமிழ்த் திரைப்பட இயக்குநரும், தயாரிப்பாளரரும் ஆவார். இவரது திருக்குமரன் என்டேர்டைன்மென்ட் நிறுவனத்தின் கீழ் அட்டகத்தி, பீட்சா, சூது கவ்வும் போன்ற வெற்றித் திரைப்படத்தை தயாரித்துள்ளார்.

வாழ்க்கைக் குறிப்பு 
மதுரை மாவட்டம், திருமங்கலத்தில் பிறந்த சி. வி. குமார் (பி. ஏப்ரல் 14, 1979; இயற்பெயர்: சி. விஜயகுமார்) , பள்ளிப் படிப்பை, மதுரை ஜெயராஜ் நாடார் மேல்நிலைப் பள்ளியிலும், மதுரை காமராசர் பல்கலைக்கழகத்தில் இளங்கலை வணிகவியலும், சென்னைப் பல்கலைக்கழகத்தில் உளவியல் பட்டயமும், இயங்குபடம், ஒலி வடிவமைப்பு மற்றும் படத்திற்கு கதை எழுதுவது எப்படி என மதுரை அரினா அனிமேஷன் மூலம் பயின்றவர். இவரது தந்தை, சுற்றுலா நிறுவனம் ஒன்றை நடத்தி வந்ததால், இந்தியாவின் எல்லா சுற்றுலா தளங்களுக்கும், வெளி நாடுகளுக்கும் சென்று வர வாய்ப்பு கிடைத்தது. அவ்வாறு 2010ம் ஆண்டு, லாஸ் ஏஞ்சலஸ் சென்ற போது அங்கிருக்கும் திரைப்படங்கள், தயாரிப்பு நிறுவன நுனுக்கங்களைக் கண்டு, தானும் அது போன்று ஒரு நிறுவனத்தைத் தொடங்கி, படங்கள் தயாரிக்க வேண்டும் என முடிவெடுத்து, திருக்குமரன் என்டேர்டைன்மென்ட் எனும் தயாரிப்பு நிறுவனத்தை 2010ம் ஆண்டு தொடங்கினார். மேலும், நவீன் சந்திரா நாயகனாக நடித்து வெளிவரவிருக்கும் மாயவன் எனும் திரைப்படத்தின் மூலம் இயக்குனராகவும் மாறியுள்ளார்.

திரைப்படங்கள்

மேற்கோள்கள்

வெளி இணைப்புகள் 
 

மதுரை மக்கள்
1979 பிறப்புகள்
இந்தியத் திரைப்படத் தயாரிப்பாளர்கள்
திரைப்பட இயக்குநர்கள்
திருமங்கலம்
வாழும் நபர்கள்
தமிழ்நாட்டுத் திரைப்படத் தயாரிப்பாளர்கள்
மதுரைத் தொழிலதிபர்கள்
கலியுக வரதராச பெருமாள் கோவில்

கலியுக வரதராச பெருமாள் கோவில் (Kaliyuga Varadaraja Perumal Temple) இந்தியாவின் தமிழ்நாடு மாநிலம்  அரியலூர் மாவட்டத்தில், அரியலூரிலிருந்து ஐந்து கிலோ மீட்டர் தொலைவிலுள்ள கல்லங்குறிச்சி என்ற ஊரில் அமைந்துள்ள ஒரு பெருமாள் கோயில் ஆகும். இக்கோவிலை கல்லங்குறிச்சி பெருமாள் கோயில் என்றும் அழைக்கின்றனர். விசயநகரப் பேரரசின் நாயக்க மன்னர்கள் காலத்தை சேர்ந்த பழமை வாய்ந்த இத்திருத்தலத்தில் ஆண்டுதோறும் இராமநவமி அன்று அதிகாலை கொடியேற்றத்துடன் தொடங்கி, தொடர்ந்து 10 நாட்கள் பெருவிழா நடைபெறுகிறது. இந்தப் பெருவிழாவின் போது தோ்த் திருவிழா முக்கியமானதாக உள்ளது. இங்கு புரட்டாசி சனிக்கிழமைகளில் சிறப்பு பூசைகள் நடத்தப்படுகிறன. மகா சிவராத்திரி அன்று திருமாலுக்குச் சிறப்பு அபிஷேகம் செய்யப்படுகிறது.

இந்தக் கோயிலில் உள்ள பெருமாள், கம்பத்தில் நாமத்தோடு உருவம் இல்லாமல் அருள்பாலிக்கிறார்.  அந்தக் கம்பத்தின் கீழே ஆஞ்சநேயர் இருக்கிறார்.  இந்த ஆஞ்சநேயர் ருத்ர அம்சம் கொண்டவராக விளங்குகிறார். இவர் கதை இல்லாமல் வடக்குமுகம் பார்த்த ஒரு கண் ஆஞ்சநேயராக உள்ளார்.

கோயில் பற்றிய கதை 
1751-ஆம் ஆண்டு காலகட்டத்தில் அரியலூர் மாவட்டம் கோப்பிலியன்குடிக்காடு கிராமத்தைச் சேர்ந்த மங்கான் படையாட்சி எனும் பெரும் விவசாயி இருந்தார். அவர் நிறைய மாடுகளைக் கொண்டிருந்தார். அவற்றில், சினைமாடு ஒன்று மேய்ச்சலுக்குச் சென்று திரும்பிவராமல் போனது. அவர் அந்த மாட்டை பல இடங்களில் தேடிப்பார்த்தும் கிடைக்கவில்லை. இந்நிலையில் அவரது கனவில் வந்த பெரியவர் ஒருவர், காணாமல் போன பசு இரண்டு மைல் தொலைவில் உள்ள ஆலமரத்துக்கும், மாவிலங்கை மரத்துக்கும் இடையில் உள்ள சங்கு இலைப் புதரில் கன்றுடன் உள்ளது என்று கூறி மறைந்தார்.

மறுநாள் காலை, கனவில் சொல்லப்பட்ட இடத்துக்குச் சென்றார் மங்கான் படையாட்சி. அங்கு கன்றுடன் நின்றிருந்த பசு அங்கு சாய்ந்துகிடந்த ஒரு கல் கம்பத்தின்மீது தானாகவே பாலைச் சொரிந்திருந்தது. அதன்பின், ஏழாவது நாள் இரவு மீண்டும் மங்கான் படையாட்சி கனவில் தோன்றிய பெரியவர், கல் கம்பத்தை நிலைநிறுத்தி நாளும் வணங்குமாறு கூறினார். மேலும் அவர் கலியுகத்தார் கவலையை நீக்கவே தோன்றியதாகவும் தானே கலியுக வரதராசப் பெருமாள் எனக் கூறி மறைந்தார். பின்னர், மங்கான் படையாட்சியால் அந்த 12 அடி உயரமுள்ள கல்கம்பம் கல்லங்குறிச்சி கிராமத்தில் நிலைநிறுத்தப்பட்டு இந்தக் கோயில் கட்டப்பட்டது.

பிரார்த்தனை
பக்தர்கள் தாங்கள் கொண்டு வரும் தானியங்களை நேர்த்திக்கடனாக செலுத்தி பெருமாளை பயபக்தியுடன் வணங்குகின்றனர்.  தானியங்கள் தனித்தனியாகப் பிரிக்கப்பட்டு கிடங்கு போல காணப்படும் அறைகளில் தனித்தனியாக நேர்த்தியாக வைக்கப்படுகின்றன. பிரார்த்தனை நிறைவேறியவர்கள் இக்கோயிலுக்காக வேண்டி ஆடுகளின் கழுத்தில் குறிப்பு வைத்து கட்டிவிடும் பழக்கமும் உள்ளது. அவ்வாறு பிரார்த்தனைக்கான ஆடுகளை யாரும் பிடிப்பதில்லை. அந்த ஆடுகளை மிகவும் மரியாதையோடு நடத்தப்படுகின்றன.

மேற்கோள்கள்

புற இணைப்புகள்
கலியுக வரதராஜ பெருமாள் கோவில், தினமலர்

தமிழ்நாடு புவியியல் தொடர்பான குறுங்கட்டுரைகள்
அரியலூர் மாவட்டத்திலுள்ள பெருமாள் கோயில்கள்

உசாத்துணை
கல்லங்குறிச்சி கலியபெருமாள் கோவில் தேரோட்டம், தினமலர், 21.4.2011

அரியலூர் மாவட்டத்திலுள்ள பெருமாள் கோயில்கள்
பேரையூர் நாகநாதசுவாமி கோயில்

புதுக்கோட்டை மாவட்டம் திருமயம் வட்டம் பேரையூர் என்னும் கிராமத்தில் நாகநாதசுவாமி கோயில் அமைந்துள்ளது.

அமைவிடம்
புதுக்கோட்டை-பொன்னமராவதி சாலையில் புதுக்கோட்டையில் இருந்து 12 கிமீ தொலைவில் அமைந்துள்ள இக்கோயில் தமிழகத்தில் உள்ள நாகர் கோயில்களில் குறிப்பிடத்தக்க கோயிலாகும்.

இறைவன், இறைவி
இங்கு கோயில் கொண்டுள்ள இறைவன் நாகநாதசுவாமி, இறைவி  பிரகதாம்பாள்.

நாகராஜா வழிபாடு
கோயில் வளாகத்தில் பக்தர்களால் காணிக்கையாக தரப்பட்ட 6 அங்குலம் முதல் 2 அடி வரையிலான கருங்கல்லால் ஆன நாகங்களைக் காணலாம். அவ்வாறு வழங்கப்பட்ட காணிக்கைகளில் பலவற்றை கோயில்களின் சுற்றுச்சுவர்களில் அமைத்துள்ளனர்.  இயற்கை வழிபாட்டின் ஆரம்ப கால நிலையில் நாக வழிபாடும் அமையும். இக்கோயிலில் 1865, 1977 மற்றும் 1989இல் குடமுழுக்குகள் நடைபெற்றுள்ளன.

கல்வெட்டு
இக்கோயிலில் இராஜேந்திர சோழன் காலத்தைச் சேர்ந்த (பொ.ஊ. 1012-1044) கல்வெட்டுக்கள் உள்ளன. பிற சோழ மன்னர்கள், பாண்டியர்கள், விஜயநகர மன்னர்கள், அறந்தாங்கி மற்றும் புதுக்கோட்டைத் தொண்டைமான்கள் உள்ளிட்ட பலருடைய கல்வெட்டுக்கள் இக்கோயிலில் உள்ளன.

மற்றொரு கோயில்
இவ்வூரிலுள்ள மற்றொரு சிவன் கோயில் தேவார வைப்புத்தலமான தேவநாதசுவாமி கோயில் ஆகும்.

மேற்கோள்கள்

உசாத்துணை
பேரையூர் நாகநாதர் கோவிலில் பங்குனித் தேரோட்டம், தினமணி, 14.4.2013 
நாக பஞ்சமி!, சக்தி விகடன், 5.8.2009 
அருள்மிகு நாகநாதர் திருக்கோயில், பேரையூர், தினமலர் கோயில்கள்
Peraiyur Temple

புதுக்கோட்டை மாவட்டத்திலுள்ள சிவன் கோயில்கள்‎
இதயம் (திரைப்படம்)

இதயம் () 1991ஆம் ஆண்டு வெளிவந்த ஓர் இந்தியத் தமிழ்த் திரைப்படமாகும். இதுவே இயக்குநர் கதிர் இயக்கிய முதல் திரைப்படமாகும். முரளியும் ஹீராவும் நடித்த இக்காதல் திரைப்படம் 1990களின் ஒரு மிகச்சிறந்த வெற்றிப்படமாகவும், பின்னர் வந்த காதல்கருத் திரைப்படங்களுக்கு ஒரு முன்னோடியாகவும் திகழ்ந்தது.

கதை 

கிராமத்திலிருந்து சென்னை வந்து மருத்துவக் கல்லூரியில் சேர்ந்து படிக்கும் முரளி, தன்னுடன் படிக்கும் ஹீராவைக் காதலிக்கிறார். ஆனால் தனது தாழ்வு மனப்பான்மையாலும் கூச்ச இயல்பாலும் அதை அவரிடம் சொல்ல முடிவதில்லை. இப்பின்னணியில் அவர் ஹீராவிடம் காதலைச் சொல்ல முயலும் பல காட்சிகள் இப்படத்தில் குறிப்பிடத்தக்கன. பின்னர் ஹீரா வேறொருவரைக் காதலிக்கிறார் என்று தவறாக நினைக்கிறார், ஆனால் உண்மையில் ஹீரா தன் உடன்பிறந்தவரையும் அவரது காதலனையும் இணைக்கவே உதவி செய்கிறார்.

படிப்பை முடித்துச் செல்லும்வரை தன் காதலை அவர் சொல்வதில்லை. இறுதியாக ஹீரா இவரது காதலைப் புரிந்துகொள்ளவரும்போது முரளிக்கு இதயநோய் இருப்பதாக கண்டறியப்படுவதோடு அவரால் எந்தவொரு மகிழ்செய்தியையோ துயரச்செய்தியையோ தாங்கமுடியாது என்பதும் தெரியவருவதால் கதையில் திருப்பம் ஏற்படுகிறது.

இசை
இப்படத்தின் பின்னணி இசையையும் பாடல்களையும் இளையராஜா அமைத்துள்ளார். பாடல் வரிகளை வாலியும் பிறைசூடனும் எழுதியுள்ளனர். இப்படத்தின் அனைத்துப் பாடல்களும் மிகப்பெரும் வெற்றிப்பாடல்கள் ஆகும்.

மேலும் இப்படம் அதன் கதையோடு ஒத்திசையும் அருமையான பின்னணி இசைக்காக பெயர்பெற்றது.

துணுக்குகள்
 இதுவே இயக்குநர் கதிரும் இளையராஜாவும் சேர்ந்து பணிபுரிந்த ஒரே திரைப்படமாகும்.
 பிற்காலத்தில் மிகப்பெரிய திரைநடனக் கலைஞராகவும் இயக்குனராகவும் வந்த பிரபுதேவா இத்திரைப்படத்தில் "ஏப்ரல் மேயிலே" பாடலில் முதன்மை நடன கலைஞராக அறிமுகமானார். (இதற்கு முன்பே அக்னி நட்சத்திரம் போன்ற திரைப்படங்களில் இவர் பின்னணியில் ஆடியிருந்தார்)
 அதே பாடலின் தொடக்கத்தில் பிரபுதேவாவின் அண்ணனும் மற்றொரு புகழ்பெற்ற நடன அமைப்பாளருமான ராஜூ சுந்தரமும் பின்னணியில் வருகிறார் என்பது குறிப்பிடத்தக்கது.

மேற்கோள்கள்

வெளி இணைப்புகள்
 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோரமா நடித்த திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
முரளி நடித்த தமிழ்த் திரைப்படங்கள்
வேலம்மாள் பொறியியல் மற்றும் தொழில்நுட்பக் கல்லூரி

வேலம்மாள் பொறியியல் மற்றும் தொழில்நுட்பக் கல்லூரி மதுரையில் 2007 ஆம் ஆண்டு தொடங்கப்பட்ட ஒரு தனியார் பொறியியல் கல்லூரி ஆகும். தென் மாவட்டங்களில் உள்ள மாணவர்கள் பயன்பெறும் வகையில் இக்கல்லூரி மதுரையில் அமைக்கப்பட்டது. இக்கல்லூரி வேலம்மாள் கல்வி அறக்கட்டளையின் கீழ் செயல்படுகிறது.

இக்கல்லூரியில் ஆறு இளநிலைப் படிப்புகளும் ஏழு முதுநிலைப் படிப்புகளும் உள்ளன. அவை-
குடிசார் பொறியியல்
கணினிப் பொறியியல்
மின்பொறியியல்
தொடர்புப் பொறியியல்
தகவல் தொழில்நுட்பம்
இயந்திரவியல்

இக்கல்லூரி மதுரையிலிருந்து 5 கி.மீ தொலைவில் உள்ளது. தேசிய நெடுஞ்சாலையில் விரகனூர் சுற்றுச்சாலை அருகில் அமைந்துள்ளது.

மேற்கோள்கள்

மதுரை மாவட்டத்திலுள்ள பொறியியல் கல்லூரிகள்
காசியாபாத் சந்திப்பு தொடருந்து நிலையம்

காசியாபாத் சந்திப்பு தொடருந்து நிலையம் இந்திய மாநிலமான உத்தரப் பிரதேசத்தின் காசியாபாத் மாவட்டத்தில் உள்ளது. இது ஹவுரா-கயா-தில்லி வழித்தடத்தின் கான்பூர்-தில்லி பிரிவில் உள்ளது.

உள்ளூர் தொடர்வண்டிகள்
தேசிய தலைநகர்ப் பகுதியில் செல்லும் உள்ளூர் ரயில்களும் நின்று செல்கின்றன. இது புது தில்லி தொடர்வண்டி நிலையத்தில் இருந்து 27.5 கி.மீட்டரிலும், பழைய தில்லி தொடர்வண்டி நிலையத்தில் இருந்து 25.1 கி.மீட்டரிலும், ஹசரத் நிசாமுதீன் தொடர்வண்டி நிலையத்தில் இருந்து 28.9 கி.மீட்டரிலும், ஆனந்து விகாரில் இருந்து 18.0  கி.மீட்டரிலும் அமைந்துள்ளது.

வசதிகள்
இந்த நிலையத்தில் தங்கும் அறைகளும், குளிர்நீர் வசதியும் உள்ளன. புத்தகக் கடைகளும், முன்பதிவு அலுவலகங்களும் உள்ளன.

சான்றுகள்

இணைப்புகள்
 காசியாபாத்தில் நின்று செல்லும் தொடர்வண்டிகள்

காசியாபாத் மாவட்டம், இந்தியா
உத்தரப் பிரதேசத் தொடருந்து நிலையங்கள்
கௌசம்பி மெட்ரோ நிலையம்

கௌசம்பி மெட்ரோ நிலையம் தில்லியில் உள்ள தொடர்வண்டி நிலையம் ஆகும். தில்லி மெட்ரோ நிலையங்களில் ஒன்று. இது ஆனந்து விகார் நிலையத்தின் விரிவாக்கத்திற்காக கட்டப்பட்டது. மார்ச்சு 2011-இல் திறக்கப்படலாம் என எதிர்பார்க்கப்பட்டது.  பின்னர், 2011 சூலை பதினான்காம் நாளில் திறக்கப்பட்டது.

சான்றுகள்

இந்தியத் தொடருந்து நிலையங்கள்
தில்லி மெட்ரோ
எண் கோடு

அடிப்படைக் கணிதத்தில் எண்கோடு (number line) அல்லது மெய்யெண் கோடு (real line) என்பது ஒரு கிடைமட்டமாக வரையப்படும் கோடாகும்.  இக்கோட்டின் மீதுள்ள ஒவ்வொரு புள்ளியும் ஒரு மெய்யெண்ணைக் குறிக்கும். எண்கோட்டிற்கும் மெய்யெண் கணத்திற்குமிடையே ஒன்றுக்கு-ஒன்று தொடர்புள்ளது.

மேலே தரப்பட்டுள்ள எண்கோட்டின் வரைபடத்தில் -9 முதல் 9 வரையிலான முழுஎண்களுக்கான புள்ளிகள் மட்டுமே காணப்பட்டாலும் இக் கோடு முடிவில்லாமல் இருபுறமும் நீண்டு அனைத்து மெய்யெண்களையும் குறிக்கும். எண்கோடு இரு சமச்சீரான இரு அரைப்பகுதிகளாக எண் சுழியால் பிரிக்கப்படுகிறது. சுழிக்கு இடப்புறமுள்ள பகுதி எதிர் எண்களையும், வலப்புறமுள்ள பகுதி நேர் எண்களையும் குறிக்கின்றன.

மெய்யெண் கணத்தைப் போலவே மெய்யெண் கோடும்  அல்லது  என்ற குறியீட்டால் குறிக்கப்படுகிறது. சிலசமயங்களில் மெய்யெண்கோடானது, ஒருபரிமாண யூக்ளிடிய வெளி என்பதைக் காட்டுவதற்காக  எனவும் குறிக்கப்படுகிறது.

ஒன்றுக்கொன்று சேர்ப்பிலா, வெற்றற்ற திறந்த மெய்யெண் கோட்டின் இடைவெளிகள் எண்ணுறுமை கொண்டவையாக இருக்கும்.

வரைதல்
எண்கோடு வழக்கமாக ஒரு கிடைமட்டக் கோடாக வரையப்படுகிறது. நேர் முழுஎண்கள் சுழிக்கு வலப்புறமும், எதிர் முழுஎண்கள்  இடப்புறமும் சீரான சம இடைவெளிகளிலான புள்ளிகளால் குறிக்கப்படுகின்றன. எண்கோடு இருபுறமும் முடிவில்லாமல் நீள்கிறது என்பதை வலியுறுத்த, கோட்டின் இருமுனைகளிலும் அம்புக்குறிகள் வரையப்படுகின்றன.

எண்கோட்டிலுள்ள சுழிப்புள்ளி வழியாக எண்கோட்டிற்குச் செங்குத்தாக வரையப்படும் கோடு கற்பனை எண்களைக் குறிக்கிறது. இவ்வாறு வரையப்படும் கோடானது, எண்கோட்டுடன் சேர்ந்து சிக்கலெண்களைக் குறிக்கும் சிக்கலெண் தளமாகிறது.

வடிவவியல் வெளியாக

மெய்யெண்கள் கணம்  இல் உள்ள அனைத்து மெய்யெண்களையும், மெய்யெண் கோடு கொண்டிருக்கிறது. ஒரு வடிவவியல் வெளியாக மெய்யெண் கோட்டைக் கருதலாம். ஒருபரிமாண யூக்ளிடிய வெளி, திசையன் வெளி, மெட்ரிக் வெளி, இடவியல் வெளி, அளவை வெளி அல்லது நேரியல் தொடரகம் ஆகிய வெளிகளாக மெய்யெண் கோட்டைக் கொள்ளலாம்.

நேரியல் தொடரகமாக
 வரிசைப்படுத்தலின்படி மெய்யெண் கோடு ஒரு நேரியல் தொடரகம் (linear continuum) ஆகும். இந்த வரிசைப்படுத்தலின்படி மெய்யெண்கோடு அடர்த்தியாக, நேரியல் வரிசைப்படுத்தப்பட்டு, மீச்சிறு மேல்வரம்பும் கொண்டுள்ளது. மேலும்,

மெய்யெண் கோட்டிற்கு மீச்சிறு அல்லது மீப்பெரு உறுப்புகள் கிடையாது; எண்ணுறு உறுப்புகள் கொண்ட விகிதமுறு எண்கள் கணம் மெய்யெண் கோட்டின் ஒரு உட்கணமாகும் என்னும் இரு பண்புகளையும் இணைத்த கூற்றான,

’மீச்சிறு அல்லது மீப்பெரு உறுப்புகள் கொண்டிராத; எண்ணுறு உறுப்புகள் கொண்ட  உட்கணமுடைய எந்தவொரு நேரியல் தொடரகமும் மெய்யெண் கோட்டுடன் வரிசைச் சம அமைவியம் கொண்டதாகும்’

என்பது ஒரு தேற்றமாகும்.

மெட்ரிக் வெளியாக

தனி வித்தியாசத்தைத் தரும் தொலைவுச் சார்பு  உடன், மெய்யெண் கோடு ஒரு மெட்டிரிக் வெளியாகும்.  -பரிமாண யூக்ளிடிய மெட்ரிக்கை   x   அலகு அணியால் குறிக்கலாம் என்பதால்,1 x 1 அலகு அணி, அதாவது 1 மெய்யெண் கோட்டின் மெட்ரிக்கைக் குறிக்கும்.

திசையன் வெளியாக
மெய்யெண் கணம்  என்ற களத்தின் மீதான ஒருபரிமாண திசையன் வெளியாக மெய்யெண் கோடு உள்ளது. மெய்யெண்களின் சாதாரணப் பெருக்கல் செயலை உட்பெருக்கமாகக் கொண்டு, இது ஒரு யூக்ளிடிய தளமாக உள்ளது.  இன் நெறிமம் தனி மதிப்புச் சார்பாகும்.

மேற்கோள்கள்

 
 Walter Rudin, Real and Complex Analysis, McGraw-Hill, 1966, .

மேலும் பார்க்க
நீட்டிக்கப்பட்ட மெய்யெண் கோடு

எண் கோட்பாடு
அடிப்படைக் கணிதம்
கோடு (வடிவவியல்)
மெய்யெண்கள்
டி. என். பாலு

டி. என். பாலு (T. N. Balu) ஒரு தமிழ்த் திரைப்பட இயக்குநர் ஆவார். கமல்ஹாசன், ஸ்ரீதேவி நடித்த 'சங்கர்லால்' என்ற படத்தை இயக்கிக்கொண்டிருந்தபோது மரணமடைந்தார். ஆரம்பகாலத்தில் சில படங்களுக்கு கதை, வசனம் எழுதியுள்ளார்.  1900 ஆம் ஆண்டுகளின் இரண்டாம் பாதியில் இவர் தீவிரமாக செயல்பட்டார், மேலும் தமிழகத்தின் முன்னாள் முதல்வர் கருணாநிதியுடன் நெருங்கிய தொடர்பு கொண்டிருந்தார்.

1960 ஆம் ஆண்டுகளில் தெய்வத் தாய் (1964), அதே கண்கள் (1967) மற்றும் மூன்றெழுத்து (1968) உள்ளிட்ட பல குறிப்பிடத்தக்க தமிழ்த் திரைப்படங்களில் எழுத்தாளராகப் பணியாற்றினார்.

இவர் இயக்கிய படங்கள் 
அஞ்சல்பெட்டி 520
மனசாட்சி
உயர்ந்தவர்கள்
மீண்டும் வாழ்வேன்
ஓடிவிளையாடு தாத்தா
சட்டம் என் கையில்
சங்கர்லால்

மேற்கோள்கள்

வெளியிணைப்புகள்

தமிழ்த் திரைப்பட இயக்குநர்கள்
சென்னை திரைக்கதை எழுத்தாளர்கள்
சென்னைத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
1981 இறப்புகள்
அய்யாவாடி பிரத்தியங்கிரா தேவி கோயில்

அய்யாவாடி பிரத்தியங்கிரா தேவி கோயில் தஞ்சாவூர் மாவட்டம் கும்பகோணத்திற்கு அருகே உள்ள அய்யாவாடியில் பிரத்தியங்கிராதேவிக்கு அமைந்துள்ள தனிக் கோயில் ஆகும்.

அமைவிடம்
கும்பகோணத்தில் இருந்து தென்கிழக்கே 8 கி.மீ. தொலைவில் அய்யாவாடி என்னுமிடத்தில், உப்பிலியப்பன் கோயிலிலிருந்து நாச்சியார்கோயில் செல்லும்வழியில் இக்கோயில் உள்ளது.

அம்பிகை
இங்குக் கோயில் கொண்டுள்ள தேவி சிம்ம முகத்தோடும் 18 திருக்கரங்களோடும் 4 சிம்மம் பூட்டிய ரதத்தில் இலட்சுமி சரஸ்வதியோடு காட்சி தருகிறாள். இவர் சரபேசுவரருடைய நெற்றிக் கண்ணிலிருந்து தோன்றியதாகக் கூறுவர்.

உருவ விளக்கம்
‘பத்ரம்‘ என்றால் ‘மங்களம்‘ என்பது பொருளாகும். பக்தர்களுக்கு என்றும் மங்களத்தையே அளிப்பவள் ஆதலால் சக்திக்கு பத்ரகாளி என்ற பெயர் ஏற்பட்டது. இப்பத்ரகாளி அம்மனே பிரத்தியங்கிராதேவியும் ஆவாள். ப்ரத்தியங்கிரஸ், அங்கிரஸ் என்னும் இரு ரிஷிகள் இக்காளியின் மந்திரத்தினைக் கண்டுபிடித்ததால், இவரது பெயரினையும் இணைத்து பிரத்தியங்கிரா தேவி என்று அழைப்பர். தேவி ஆயிரம் திருமுகங்களும், இரண்டாயிரம் கைகளும், சிவப்பேறிய கண்கள் மூன்றும், கனத்த சரீரமும், கரிய நிறமும், நீல நிற ஆடையும் அணிந்த விஸ்வ ரூபம் தாங்கியவள். கரங்களில் சூலம், கபாலம், பாசம், டமருகம் என்னும் நால்வகை ஆயுதங்களைத் தரித்திருப்பவள். சந்திரனை தலையிலும், வராஹத்தின் கொம்பும், ஆமையும் சேர்த்து கோர்க்கப்பட்ட மாலையைக் கழுத்தினிலும் அணிந்திருப்பாள். தனிமையில் இருந்துகொண்டு எள்ளும், புஷ்பமும் கொண்டு பூஜிப்பதால் ஆனந்தம் அடைபவள். பகைவர்களை நாசம் செய்பவள். பில்லி, சூன்யம், ஏவல் போன்ற மந்திர தந்திரங்களைத் தூள் தூளாகச் செய்பவள்.

சிறப்பு
தேவி மூன்று கண்கள் உடையவள். இங்கு வந்து தேவியை வழிபட்டால் எல்லா தோஷங்களும் நீங்கும் என்ற நம்பிக்கை உள்ளது. அமாவாசை, பௌர்ணமி நாள்களில் வழிபாடு செய்தலைச் சிறப்பாகக் கருதுகின்றனர்.

மேற்கோள்கள்

வெளி இணைப்புகள்
அய்யாவாடி மகா பிரத்தியங்கிராதேவி கோவில், மாலைமலர்  
அய்யாவாடி கோவிலில் நிகும்பலா யாகம்: பல்லாயிரக்கணக்கான பக்தர்கள் தரிசனம், தினமலர், 1.1.2014  
தமிழ்நாடு சுற்றுலா

தஞ்சாவூர் மாவட்டத்திலுள்ள அம்மன் கோயில்கள்
மகேஷ் சர்மா

மகேஷ் சர்மா என்பவர் இந்திய அரசியல்வாதி. இவர் உத்தரப் பிரதேசத்தில் உள்ள கௌதம புத்தா நகர் மக்களவைத் தொகுதியில் தேர்ந்தெடுக்கப்பட்டு, பதினாறாவது மக்களவையில் உறுப்பினர் ஆனார். இவர் பாரதிய சனதா கட்சியைச் சேர்ந்தவர். இவர் 1959-ஆம் ஆண்டில் செப்டம்பர் முப்பதாம் நாளில் பிறந்தார்.2014-2019 சுற்றுலா துறை இணை அமைச்சராக இருந்தார்.

இவர் 2019 இந்திய நாடாளுமன்றப் பொதுத்தேர்தலில் மீண்டு கௌதம புத்தா நகர் மக்களவைத் தொகுதியிலிருந்து நாடாளுமன்ற உறுப்பினராக தேர்ந்தெடுக்கப்பட்டார். ஆனால்  இவர் நரேந்திர மோதியின் இரண்டாம் அமைச்சரவையில் இடம் பெறவில்லை.

சான்றுகள்

வாழும் நபர்கள்
1959 பிறப்புகள்
16வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
பஞ்சவன்மாதேவீச்சரம்

பஞ்சவன்மாதேவீச்சரம் (பஞ்சவன் மாதேவி பள்ளிப்படைக் கோயில்) என்பது தமிழ்நாட்டின் தஞ்சாவூர் மாவட்டம் பட்டீஸ்வரத்திற்கும் திருவிடைமருதூருக்கும் அருகே அமைந்துள்ள பழையாறை கிராமத்தில் இருக்கும் ஒரு பள்ளிப்படைக் கோயில் ஆகும். பட்டீஸ்வரத்திலிருந்து திருமேற்றளிக்குச் செல்லும் சாலையில் இப்பள்ளிப்படை அமைந்துள்ளது. இக்கோயிலை உள்ளூர் மக்கள் ரமசாமி கோயில் என அழைக்கின்றனர்

வரலாறு 
இந்த பள்ளிப்படை முதலாம் இராஜராஜ சோழனின் தேவியும், பழுவேட்டரையரின் மகளுமாகிய பஞ்சவன் மாதேவியின் நினைவாக முதலாம் இராசேந்திரனால் அவ்வம்மையாரைப் பள்ளிப்படுத்தி எடுக்கப்பெற்ற கற்றளியே பள்ளிப்படை கோயிலாகும். இராசேந்திர சோழனுக்கு பஞ்சவன் மாதேவி சிற்றன்னை ஆவார். பஞ்சவன் மாதேவியின் உடலைப் புதைத்து அதன்மேல் லிங்கத்தைப் பிரதிட்டை செய்து கட்டப்பட்ட பள்ளிப்படை என்பது இதன் சிறப்பு.  கோயிலின் உள்ளே முன் பகுதியில் பஞ்சவன் மாதேவியின் சிலை உள்ளது. கோயில் பழுவேட்டரைர்ய கட்டுமான வடிவத்தைப் பிரதிபலிக்கும் தன்மையைக் கொண்டவை. இராஜேந்திர சோழன் எடுத்த இக்கற்கோயில் திருமலைராயன் ஆற்றின் வடகரையில் அமைந்துள்ளது

அமைப்பு
கருவறை, அர்த்தமண்டபம், முன்மண்டபம் அதனுடன் இணைந்த அம்மன் கோயில்கள் பரிவாராலயமாக சண்டீசர் கோயில், கிழக்குக் கோபுர வாயில் ஆகியவற்றோடு பஞ்சவன்மாதேவீச்சரம் அமைந்துள்ளது. அர்த்தமண்டபத்திலுள்ள ரிஷபமும், அங்குள்ள சிம்மத்தூண் ஒன்றும் பழுவேட்டரையர்களின் கலை அமைதியோடு விளங்குகின்றன.

தாய்-மகன் அன்பு
பழுவேட்டரையர் மரபில் வந்த பஞ்சவன்மாதேவி, ராஜேந்திரனை தன் சொந்த மகனாகவே எண்ணி அன்பு பாராட்டினார். அதனால், இந்த இறையுணர்வு மிக்க சீமாட்டி இயற்கை எய்தியபோது அந்தப் பிரிவைத் தாங்கமாட்டாத அரசர், அன்னையின் நினைவாக, பேரரசி புதைக்கப்பட்ட இடத்தில்  பள்ளிப்படைக்கோயிலான பஞ்சவன்மாதேவீச்சரத்தைக் கட்டினார். இப்பள்ளிப்படை, தாயின்மீது அவர் கொண்டிருந்த அன்பை வெளிப்படுத்த கட்டப்பட்ட கலைக்கோயிலாகும்.

சீரமைப்பு, தற்போதைய நிலை
பல ஆண்டுகளுக்கு முன்பு வரை கோயிலுக்குள் செல்வதென்றால் ஒரு தோப்பிற்குள் செடிகொடிகள் மண்டிக்கிடக்கும் இடத்தில் புதர்கள் நிறைந்த சூழலில் பார்க்கவேண்டிய அவல நிலை இருந்தது. அனைத்தையும் கடந்து கோயிலுக்குள் சென்றால் அதிக எண்ணிக்கையிலான வவ்வால்கள் நம் முன் சுற்றி வந்து பயமுறுத்தி மூலவரைப் பார்க்க அனுமதிக்காது. பராமரிப்பின்றி அழிவின் நிலையில் இருந்த இந்தப் பள்ளிப்படைக்  கோயில் பார்க்கவே இயலாதவாறு புதர் மண்டிப்போய் பாழ்பட்டு போனது. என்றாலும், இக்கோயில் 1978 இல் தமிழ்நாட்டு தொல்லியல்துறையால் கண்டறியப்பட்டு சீரமைக்கப்பட்டது. தற்போது கட்டுமானத்தில் சில இடங்களில் மீண்டும் செடிகள் முளைக்க ஆரம்பித்துள்ளன.

மேற்கோள்கள் 

பள்ளிப்படைகள்
தஞ்சாவூர் மாவட்டத்திலுள்ள கோயில்கள்
கும்பகோணத்திலுள்ள கோயில்கள்
தமிழகத்தின் நவ கைலாயங்கள்

தமிழகத்தின் நவ கைலாயங்கள் (Nava Kailasam) என்பவை தமிழ்நாட்டின் தாமிரபரணி நதிக்கரையில் அமைந்துள்ள ஒன்பது சிவாலயங்கள் உள்ள ஊரைக் குறிப்பதாகும். இவை திருநெல்வேலி மற்றும் தூத்துக்குடி மாவட்டங்களில் அமைந்துள்ளது. இந்த தலங்களைத் தரிசித்தால் செய்த பாவங்களிலிருந்து விடுபட்டு முக்தி அடையலாம் என்று கூறப்படுகிறது. இந்தத் தலங்களை மகாசிவராத்திரியன்று பக்தர்கள் தரிசனம் செய்கின்றனர்.

இந்தத் தலங்களை தரிசனம் செய்ய மார்கழி மாதங்களில் தமிழக அரசே சிறப்பு பேருந்தினை ஏற்பாடு செய்கிறது. காலையில் திருநெல்வேலியில் இருந்து கிளம்பி நவகைலாயங்களை தரிசனம் செய்துவிட்டு இரவுக்குள் திருநெல்வேலிக்கு திரும்பும்படி ஏற்பாடு செய்யப்படுகிறது.

வரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்கள் கரை ஒதுங்கிய இடங்கள் தான் இப்போது நவகைலாயங்கள் என்று அழைக்கப்படுவதாகவும் இத்தலங்களின் வரலாறு கூறுகின்றது.

நவகைலாயங்கள்
பாபநாசம், சேரன்மகாதேவி, கோடகநல்லூர், குன்னத்தூர், முறப்பநாடு, திருவைகுண்டம், தென்திருப்பேரை, ராஜபதி, சேர்ந்த பூமங்கலம் ஆகிய ஊர்களை நவகைலாயங்கள் என்று அழைக்கின்றனர். இவற்றில் முதல் மூன்று தலங்களை மேல்கைலாயங்கள் என்றும், அடுத்த மூன்று தலங்களை நடுகைலாயங்கள் என்றும், இறுதி மூன்றினை கீழ்க்கைலாயங்கள் என்றும் வகைப்படுத்துகின்றனர்.

இந்த நவகைலாயத் தளங்களில் நவக்கிரங்களின் வழிபாடுகளும் முக்கியத்துவம் பெற்றுள்ளன. இந்தத் தலங்களில் நவக்கிரங்கள் வழிபட்டுள்ளன என்று கூறப்படுகிறது.

மேற்கோள்கள்

உசாத்துணை
தமிழ்நாடு அரசு இணையப்பக்கம் 
 பாபநாசம் கோவிலில் உள்ள அதன் மற்றும் பிற நவகைலாச கோவில்களின் தலவரலாறு
 5-11-11 அன்றைய ஆனந்தவிகடன்

வெளி இணைப்புகள்
நெல்லை , தூத்துகுடி மாவட்ட நவ கைலாயங்கள் 

 
திருநெல்வேலி மாவட்டத்திலுள்ள சிவன்  கோயில்கள்
பிரோசா பேகம்

பிரோசா பேகம் (Firoza Begum, சூலை 28, 1930 - செப்டம்பர்  9, 2014) வங்காளதேசத்தின் புகழ்பெற்ற  நஸ்ருல் கீத்தி பாடகி ஆவார். இந்தியத் துணைக்கண்டத்தின் பல தலைமுறைகளாக  வங்காள இசை இரசிகர்களால்  இசையரசியாக கருதப்படுகிறார்.

மேற்சான்றுகள் 

வங்காளதேச மக்கள்
வங்காள இசை
1930 பிறப்புகள்
2014 இறப்புகள்
கதீஜா

கதீஜா அல்லது கதீஜா பிந்த் குவைலித் (Khadīja bint Khuwaylid, ,  555 – பொ.ஊ 620) என்று அழைக்கப்படும் கதீஜா(ரலி) குப்ரா அவர்கள் இவ்வுலகின் இறுதித்தூதரின் முதல் மனைவியாவார். 

இஸ்லாத்தின் அடிப்படையில் ‘உம்முஹாத்துல் முஃமினீன்’(இறைநம்பிக்கையாளர்களின் அன்னையர்)என்றும் அழைக்கப்படுபவர். 

செல்வ சீமாட்டியான இவர்,முஹம்மது நபி(ஸல்) அவர்களின் நீதத்தாலும்,நேர்மையாலும் கவரப்பட்டு அண்ணலாரை திருமணம் புரிந்தார். நபிகளுக்கு வஹி வந்ததை யாரும் நம்பாதபோது, முதன்முதலில் நம்பி முஸ்லிமானார்.பிள்ளைச் செல்வங்களை நபிகளுக்கு அளித்தார். இறுதிவரை நபிகளாருக்கு உற்ற உறுதுணையாக வாழ்ந்தார்.

மேற்கோள்கள்

நபித்தோழியர்
555 பிறப்புகள்
620 இறப்புகள்
619 இறப்புகள்
வடுகன்

வடுகன் முதலாம் நூற்றாண்டில் இலங்கையின்  அனுராதபுர இராச்சியத்தை கி.மு. 47 ஆம் ஆண்டில் ஆண்டு வந்தவன். இவனின் முன் முதலாம் சிவன் நாட்டை ஆண்டு வந்தான். இவனின் பின் தருபாதுக திச்சன் ஆட்சிப்பீடம் ஏறினான்.

சான்றுகள்

வெளி இணைப்புகள் 
 இலங்கையின் அரசர்களும் ஆட்சியாளர்களும்
 கோர்டிங்டனின் (Codrington) இலங்கையின் (Ceylon) சுருக்க வரலாறு

விசய வம்ச அரசர்கள்
முதலாம் சிறிநாகன்

முதலாம் சிறிநாகன், இரண்டாம் நூற்றாண்டில் அநுராதபுரத்தை ஆண்ட மன்னன் ஆவான். இவன் அனுராதபுரத்தை 196 இல் இருந்து 215 வரை ஆட்சி செய்தான். இவன் இவனது மைத்துனன் குடநாகன் எனும் அரசனை வெற்றிகொண்டு ஆட்சிபீடம் ஏறினான். இவனின் பின் இவனது மகன் ஒகாரிக திச்சன் ஆட்சிபீடம் ஏறினான்.

இவற்றையும் பார்க்க
 ஆட்சியாளர் பட்டியல், இலங்கை
 இலங்கையின் வரலாறு

வெளி இணைப்புகள் 
 Kings & Rulers of Sri Lanka
 Codrington's Short History of Ceylon

அனுராதபுர மன்னர்கள்
இலங்கை மன்னர்கள்
முதலாம் லம்பகர்ண அரசர்கள்